প্রাথমিকভাবে মস্কোর এয়ার ট্রাফিক কন্ট্রোল সূত্রে খবর, দোমোদেভোদো বিমানবন্দর থেকে রবিবার রওনা দিয়েছিল বিমানটি। তার কিছু পর র‌্যাডারের সঙ্গে যোগাযোগ বিচ্ছিন্ন হয়ে পড়ে। আর তার পরই জানা যায় মস্কো থেকে ৫০ মাইল দক্ষিণ-পূর্বে আর্গুনোভো গ্রামে একটি বিমান ভেঙে পড়েছে। এক ব্যক্তি দাউদাউ করে জ্বলন্ত অবস্থায় বিমানটিকে ভেঙে পড়তে দেখেছেন। র‌্যাডারের সঙ্গে যোগাযোগ বিচ্ছিন্ন হওয়ার আগের মুহূর্তে যে সিগন্যাল পাওয়া গিয়েছে। তাতে দেখা যায়, প্রতি মিনিটে ৩,৩০০ফুট করে নীচে নামতে শুরু  করেছিল বিমানটি। কিন্তু তখনও এমন হওয়ার কারণ জানা যায়নি। তার পরই যোগাযোগ বিচ্ছিন্ন হয়ে পড়ে। প্রাথমিকভাবে পুলিশ মনে করছে, কোনওভাবে মাঝ আকাশেই আগুন লেগে যায় বিমানটিতে। তার পরই এই দুর্ঘটনা। উদ্ধারকারী দল ঘটনাস্থলের উদ্দেশে রওনা দিয়েছেন। বিমানটিতে ৬৫ জন যাত্রী ছিলেন এবং কর্মী ছিলেন ৬ জন। তাঁদের কারও খোঁজ মেলেনি এখনও। তবে সত্যিই যদি বিমানটি ভেঙে পড়ে থাকে, তা হলে বিমানে থাকা ৭১ জনেরই বেঁচে থাকার সম্ভাবনা কম, জানান উদ্ধারকারী দলে উপস্থিত এক ফরেন্সিক বিশেষজ্ঞ। The speed and altitude graph for flight #6W703 show a descent from 6200 feet to 3200 feet during the last minute before the ADS-B signal was lost about 20 km south-east of Domodedovo Airport.https://t.co/PNoxBssRTf pic.twitter.com/ppf5rD9k7E